[{"text_idx": "#000000", "text": "Pri la festivalo ni informis iomete pli frue: Esperanto-vilag\u0302o en pola festivalo Pol\u2019and\u2019Rock"}, {"text_idx": "#000001", "text": "La kvara \u201cMultkultura Vilag\u0302o Esperanto\u201d okazis komence de au\u0306gusto dum la jubilea 25-a grandega festivalo. Neimagebla amaso de publiko \u2013 c\u0302irkau\u0306 800 mil c\u0302eestantoj \u2013 kaj dum la\ngrandaj koncertoj \u2013 g\u0302is miliono!"}, {"text_idx": "#000002", "text": "La raporto de Halina Komar aperis en la Nr. 160 (3/2019) de la revuo \u00bbjuna amiko\u00ab sur la pag\u0302oj 18/19."}, {"text_idx": "#000003", "text": "Kiel kutime pri la fizikaj/teknikaj kondic\u0302oj de Multkultura Vilag\u0302o Esperanto zorgis la amikoj el Vroclavo: Micha\u0142 Sidorowicz kaj Patryk Zadka. Rolo de CEM \u2013 Centro\nde Interkultura Edukado Nowy Sa\u0328cz \u2013Wroc\u0142aw \u2013 estis batali por kolekti\nnecesan monon kaj organizi la g\u0302ustan laborteamon, prepari necesan stokon de informiloj, flugfolioj kaj bros\u0302uroj."}, {"text_idx": "#000004", "text": "Multkultura Vilag\u0302o Esperanto estis denove situanta rekte antau\u0306 la c\u0302efa enirejo\nal la sidejo de Festivalaj Organizantoj \u2013 ASP (Akademio de Belegaj Artoj). Por\nrezervi tian prestig\u0302an lokon, la kolegoj el Vroclavo venis tien jam du tagojn pli frue.\nPol\u2019and\u2019rock-festivalo probable estas la sola tiom granda festivalo. G\u0302i estas\ntute senpaga, c\u0302ar estas organizata de la karitata fondaj\u0302o, kiel danko pro la\nvolontula laboro de cent miloj da junaj homoj en Pollando, Eu\u0306ropo kaj sur aliaj kontinentoj. Celo de la agado estas kolekti monon por hospitala aparataro (vintra"}, {"text_idx": "#000005", "text": "Tial la festivalo estas ne nur amuzig\u0302o, sed ankau\u0306 kunesto de tre valora junularo, entuziasme kaj volontule laboranta dum vintro por noblaj, homhelpaj celoj ...\nEn Kostrzyn c\u0302e Odro, c\u0302e la pola-germana landlimo, nur 100 km de Berlino, amuzig\u0302is\namike kaj gaje centmiloj da junaj homoj lau\u0306 la festivala alvoko: \u201cAmikeco-Amo-Muziko\u201d. Regis tie grandioza etoso \u2013 neimagebla g\u0302ojo pro kunesto de tiom"}, {"text_idx": "#000006", "text": "En la programo de Multkultura Vilag\u0302o Esperanto furoris Esperanto-lecionoj de\nStano Marc\u0302ek (3 unuhoraj kursoj por komencantoj antau\u0306tagmeze kaj 3 unuhoraj\nkursoj posttagmeze) kaj prelegoj de Kamil Dudkowski pri malmultekosta vojag\u0302ado/\nvagado tra la mondo. Tre alloga estis la programero \u201cFive o\u2019clock\u201d kun interesaj\ndiskutoj, allogantaj plenan tendon da gastoj kun filozofiaj interesoj. Estis g\u0302ojige kaj interese, ke ni atingis propran publikon de inteligentaj, diskutemaj homoj. Nia \u201cVilag\u0302o Esperanto\u201d jam estas konata kaj traktata kiel agrabla, gastama\nloko. Revenadas al ni gastoj el la pasintaj jaroj."}, {"text_idx": "#000007", "text": "Pri la estonta laborteamo: la grupon ni kreis el esperantistoj en Nowy Sa\u0328cz, Varsovio kaj Vroclavo. La \u201cs\u0302losilojn\u201d mi nun disponigas, pro miaj ag\u0302o kaj sanproblemoj, al Ata (Ma\u0142gorzata Kaczanowska), kiu farig\u0302os anstatau\u0306 mi \u201cvilag\u0302a dommastrino\u201d."}]